የኢትዮጵያና ፖላንድ ፕሬዝዳንቶች የኢኮኖሚና የፖለቲካ ግንነታቸውን ለማጎልበት ተግባቡ
የኢፌደሪ ፕሬዚዳንት ዶክተር ሙላቱ ተሾመ በኢትዮጵያ የስራ ጉብኝት በማድረግ ላይ የሚገኙትን የፖላንድ ፕሬዚዳንት አንድሬ ዱዳን በብሄራዊ ቤተ መንግስት ተቀብለው አወያይተዋል ፡፡በቀጣይም በፖለቲካ፣ ኢኮኖሚና ማህበራዊ ጉዳዮች የሁለቱን ሀገራት ትስስር ለማጎልበት የበኩላቸውን ለመጫወት መሪዎቹ ከመግባባት ደርሰዋል።ፕሬዚዳንት ዶክተር ሙላቱ ተሾመ ከውይይቱ በኋላ በሰጡት ጋዜጣዊ መግለጫ በአሁኑ ወቅት በሁለቱ ሃገራት መካከል ያለው የንግድ ግንኙነት36 ሚሊየን የአሜሪካ ዶላር መድረሱን ጠቁመው ይህ ከዚህ የበለጠ ሊያድግ እንደሚገባው አመልክተዋል ።ፕሬዚዳንት አንድሬ ዱዳ በበኩላቸው ጉብኝቱ ኢትዮጵያ በአፍሪካ የዲፕሎማሲና ፖለቲካዊ ማእከል መሆኗ የፖላንድ መንግስትና ህዝብ እንደሚያምን ነው የገለጹት ።የሁለቱም ወዳጅ ሀገራት  ግንኙነት ረዥም አመት ያስቆጠረ ቢሆንም የዚያ ያህል ግን እድገቱ ጠንካራ ባለመሆኑ በሁለቱ ሀገራት መካከል ያለው ግንኙት እንዲያድግ ፍላጎት እንዳላቸው አስታውቀዋል ፡፡ስለሆነም በሁለቱ ሀገራት መካከል ያለው ንግድ ልውውጥም በመቶ ሚሊየን ወደ ሚቆጠሩ የአሜሪካ ዶላሮች ከፍ ለማድረግ እንደሚሰሩም ጠቁመዋል።ፕሬዚዳንት አንድሬ ዱዳ ፖላንድ እንደ አውሮፓውያኑ አቆጣጠር በ2018/19 በመንግስታቱ ድርጅት የጸጥታው ምክር ቤት ለምታደርገው የተለዋጭ አባልነት ምርጫ ኢትዮጵያ ድጋፍ እንድታደርግላቸው ጠይቀዋል።ፕሬዚዳንት ዶክተር ሙላቱ ተሾመ በበኩላቸው ኢትዮጵያ ጥያቄውን እንደምታጤነውና ወደፊት እንደምታሳውቅ ገልጸዋል ።